The Man and The Journey
The Man and The Journey (ქართ. ადამიანი და მოგზაურობა) — ინგლისური პროგრესული როკ-ჯგუფ პინკ ფლოიდის 1969 წლის კონცეპტუალური შოუების სერიის სახელწოდება. მასში შედიოდა კოლექტივის მანამდე გამოცემული სიმღერების ნაწილი, რამდენიმე გამოუცემელი კომპოზიცია და მასალები, მოგვიანებით შეტანილი ალბომებში Soundtrack from the Film More და Ummagumma. კონცერტების დროს აგრეთვე გამოიყენებოდა ვიზუალური ელემენტები, როგორიც იყო სცენაზე ფიცრების ხერხვა, მაგიდის შეჭედება და პირდაპირ სცენაზე ჩაის მირთმევა.